กรณีศึกษา หุ้น EARTH
บริษัทนี้เป็นบริษัท trading ถ่านหิน มูลค่าบริษัทก่อนหน้านี้ ประมาณ 15,000 ล้านบาท ธุรกิจหลักของบริษัทนี้คือว่าจ้างบริษัทอื่นไปขุดถ่านหินในเหมืองที่อินโดนีเซีย และส่งออกไปขายให้ ประเทศต่างๆ ประเทศหลักคือจีน ซึ่งก็ดูเหมือนเป็นธุรกิจที่คล้ายๆกับบริษัทถ่านหินอื่นในตลาดหลักทรัพย์ไทย
11 พ.ค. 2560

บริษัทนี้เป็นบริษัท trading ถ่านหิน มูลค่าบริษัทก่อนหน้านี้ ประมาณ 15,000 ล้านบาท ธุรกิจหลักของบริษัทนี้คือว่าจ้างบริษัทอื่นไปขุดถ่านหินในเหมืองที่อินโดนีเซีย และส่งออกไปขายให้ ประเทศต่างๆ ประเทศหลักคือจีน ซึ่งก็ดูเหมือนเป็นธุรกิจที่คล้ายๆกับบริษัทถ่านหินอื่นในตลาดหลักทรัพย์ไทย
แต่เรื่องมีอยู่ว่าวันนี้หุ้นได้ตกลงมา -30% ภายในวันเดียว หรือ FLOOR ซึ่งเรียกได้ว่าคนที่ขายหุ้นอยากขายทุกราคาเลยทีเดียว ถ้าให้หาสาเหตุที่เป็นไปได้ นั่นก็คือ "FUTURES"
FUTURES คือ สัญญาที่อ้างอิงกับหุ้นอีกทีหนึ่ง แต่จะ leverage ได้ หมายความว่า 1 สัญญาฟิวเจอร์ส จะเท่ากับ 1,000 หุ้น แต่ใช้เงินวางน้อยกว่ามาก
พอเรื่องเป็นอย่างนี้ ก็มีคนซัดสัญญาฟิวเจอร์ส EARTH ไป 152,115 สัญญา (สัญญาที่จะหมดเดือนมิถุนายน) คิดเป็นมูลค่า 400 กว่าล้านบาท
แต่เนื่องจากสัญญาฟิวเจอร์สในตลาดไม่มีสภาพคล่อง แต่โบรคเกอร์ก็หาวิธีที่คิดค้นขึ้นมาใหม่เรียกว่า BLOCK TRADE สามารถให้นักลงทุนซื้อ Futures ได้โดยตรงกับโบรคเกอร์ โดย ขานึงโบรคเกอร์จะรับขาย
Futures แต่อีกขานึงโบรคเกอร์จะไปซื้อหุ้น EARTH ในตลาดในมูลค่าที่เท่ากันเพื่อปิดความเสี่ยง
แต่เรื่องมันไม่ง่ายอย่างที่คิด เพราะการ leverage มันจะเร่งให้เงินของนักลงทุนได้และเสียเร็วกว่าปกติ เช่นถ้าเราใช้ leverage 4 เท่า หุ้นลงไป 25% ก็เหมือนเราเงินหมดตัวไป 100% แล้ว
โบรคเกอร์จึงตั้งเงื่อนไขว่า ถ้าหุ้น EARTH ลง ไปถึงระดับหนึ่ง โบรคเกอร์จำเป็นต้องบังคับขายทุกราคา (FORCED SELL) เพราะกลัวว่าเมื่อนักลงทุนหมดตัวจะไม่มีเงินมาจ่ายถ้าหุ้นยังลงไปอีก
เมื่อบังคับขายหุ้น EARTH ทุกราคา ราคาก็เลยลงติด FLOOR แบบวันนี้ อย่างไรก็ตามนี่เป็นแค่สมมติฐานหนึ่งของผม อาจจะมีสาเหตุอื่นๆอีกที่ทำให้หุ้น EARTH ราคาลงหนัก
ที่น่าสนใจคือราคาที่ตกลงทำให้มูลค่าบริษัท EARTH หายไปมากถึง 4,244 ล้านบาทภายในวันนี้เดียว..
และไม่รู้ว่าการบังคับขายที่เกิดขึ้น ได้ขายหมดไปหรือยัง?..